Lo presentèc coma a un òme de pòca intelligéncia, damb rudiments de cèrta educacion confusa, aclapat per idies filosofiques que non èren a posita dera sua intelligéncia e espaurit per quauques teories contemporanèes sus eth déuer e era obligacion que l'auien explicat de forma practica, (damb era vida desordenada deth defuntat senhor e, dilhèu, sa pair, Fiódor Pávlovich) e teorica (en desparières e estranhes conversacions filosofiques damb eth hilh màger deth senhor, Ivan Fiódorovich, que de boni talents se permetie aguestes distraccions, probablaments per engüeg o peth besonh de burlar-se'n, e non trapèc a un aute mielhor entà arrir-se'n.